VEGA præsenterer

**Thomas Dybdahls magiske univers fylder igen VEGA i december**

*Den norske singer/songwriter Thomas Dybdahl spiller endnu en gang julen ind med sin efterhånden traditionsrige julekoncert i Store VEGA. Nyd den gode stemning og den talentfulde nordmand den 15. december.*

Den norske singer/songwriter har i Danmark etableret sig som et efterspurgt koncertnavn med en stadig voksende fanskare. Den roste sanger spillede på den netop overståede Heartland Festival og fik strålende ord med på vej blandt andet i [Gaffa](http://gaffa.dk/anmeldelse/107709/danmarks-yndlingsnordmand-manifesterede-endnu-engang-sit-unikke-talent).

“*… Thomas Dybdahl har en evne som musiker, der kun er få forundt. Han formår at levere hver eneste strofe med så megen indlevelse, nerve og følelse, at hans kraftfulde skrøbelighed forplanter sig i hver eneste fiber i kroppen. Man er ikke bare tilskuer, når han nærværende leverer. Man er så absolut en del af hans magiske, musikalske univers.*”  
  
**Magisk december**

Og det magiske univers vender tilbage til Store VEGA og den efterhånden traditionelle ikke så julede koncert i december.

Thomas Dybdahl er en af Skandinaviens mest talentfulde sangere og sangskrivere,

men det er først og fremmest live, hans lys skinner stærkere end de fleste andres.

Når Thomas Dybdahl er tilbage i DK i december, er det med en ny ep ude. *History* er titlen på Thomas’ nye ep, og er skabt i samarbejde med det norske stjerneskud, electronicagruppen Coucheron. Ep’en er netop udgivet i Danmark.

**Fakta om koncerten:**

Thomas Dybdahl (NO)

Torsdag den 15. december 2016 kl. 20:00

Store VEGA, Enghavevej 40, 1674 Kbh. V

295 kr. + gebyr

Billetsalget er startet via vega.dk og Ticketmaster